CELEX: 62019TN0857
Language: hr
Date: 2019-12-13 00:00:00
Title: predmet T-857/19: Tužba podnesena 13. prosinca 2019. – Dehousse protiv Suda Europske unije

24.2.2020   
            
            
               HR
            
            
               Službeni list Europske unije
            
            
               C 61/50
            
         
      Tužba podnesena 13. prosinca 2019. – Dehousse protiv Suda Europske unije
      (predmet T-857/19)
      (2020/C 61/64)
      Jezik postupka: francuski
      
         Stranke
      
      
         Tužitelj: Franklin Dehousse (Bruxelles, Belgija) (zastupnici: L. Levi i S. Rodrigues, odvjetnici)
      
         Tuženik: Sud Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi ovu tužbu dopuštenom i osnovanom;
               
            
                  —
               
               
                  poništi pobijanu odluku;
               
            
                  —
               
               
                  tuženiku naloži snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe protiv odluke tajnika Suda Europske unije od 14. listopada 2019. o mjerama izvršenja presude od 20. rujna 2019. Dehousse/Sud Europske unije (T-433/17, EU:T:2019:632), tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 266. UFEU-a, s obzirom na to da pobijana odluka ne predstavlja mjeru prikladnu za izvršenje presude donesene u predmetu T-433/17, Dehousse/Sud Europske unije.
               
            
                  2.
               
               
                  Drugi tužbeni razlog, koji se temelji na povredi odluke Suda od 2016. o pristupu upravnim dokumentima, članka 15. stavka 3. UFEU-a i članka 42. Povelje Europske unije o temeljnim pravima, osobito javnog pristupa dokumentima institucija i obveze transparentnosti.
               
            
                  3.
               
               
                  Treći tužbeni razlog, koji se temelji na povredi članka 41. Povelje Europske unije o temeljnim pravima, osobito prava na dobru upravu, uključujući obveze obrazlaganja.